Augusti lõpus külastas Läti piirilinna Valkat kaks karu, keda kaks elanikku ka pildistasid ja videole jäädvustasid, vahendas Põhja-Läti ajalehe Ziemeļlatvija veebitoimetaja Oskars Morozovs.
Karud laamendasid Valka aias
Karud kummutasid toitu otsides prügikasti, maiustasid ühes aias ploomidega, sõid ära kõik tomatid ja kurgid ning trampisid niisama ringi.
«Karud ei kartnud koeri ega inimesi, kes neid hirmutada üritasid. Lõpuks peletati mõmmikud auto abil minema. Viimasel ajal on Valka piirkonnas üha sagedamini karusid välja ilmunud, nad ei pelga inimesi. Sel suvel on nad piirkonnas kahjustanud ka mitme mesiniku tarusid,» lisas Morozovs.